Kutatásom során vizsgáltam azt, hogy mi volt az előző munkakörük azoknak, akik kitöltötték a kérdőívemet és jelenleg egészségügyi dolgozók. Azon kitöltők közül, akik nem a sürgősségi betegellátásban dolgoznak (n=217), 65,9%-ának (n=143) nem volt előző munkaköre, továbbá 1,4%-uk (n=3) dolgozott korábban sürgősségi betegellátásban, még 26,7%-uk (n=58) dolgozott korábban szintén kórházi vagy szakrendelői környezetben. A válaszadók 6,0%-a (n=13) dolgozott nem egészségügyben az előző munkaköre során. Azon válaszadók közül, akik jelenleg a sürgősségi ellátásban dolgoznak (n=164), 70,1%-ának (n=115) nem volt előző munkaköre, továbbá 4,3%-uk (n=7) dolgozott korábban szintén a sürgősségi ellátásban, még 11,6%-uk (n=19) dolgozott korábban kórházi vagy szakrendelő környezetben. A válaszadók 14,0%-a (n=23) dolgozott nem egészségügyben az előző munkaköre során.